Top of Form

Bottom of Form

Top of Form

Bottom of Form

[**Пропозиције за VIII отворено такмичење „АЛЕКСАНДАР ШАЦА ПУТНИК” Краљево, 7 и 8. мај 2016. године**](http://www.mokranjac-kraljevo.com/?p=1538)**.**

**Такмичење ће се одржати по следећим категоријама:**

1. **Такмичење из хармоније и музичких облика за ученике III и IV разреда средње музичке школе**

**2) Музичко стваралаштво за ученике I, II, III и IV разреда средње музичке**

**школе.**

***МУЗИЧКО СТВАРАЛАШТВО***

Ова категорија осмишљена је тако да представља надоградњу познавања свих теоријских предмета, а у складу са узрастом:

**I разред средње школе**

* **Стварање мелодије за соло – инструмент по избору -**

Ученик од неколико понуђених мотива бира један и од њега ствара мелодију.

Број тактова биће предложен, али не и строго одређен. Ученик бира инструмент за који компонује мелодију, а нотација и све музичке ознаке које је прате морају одговарати бележењу музичког текста за тај инструмент.

Исто тако, ученик је у обавези да напише акорде који прате мелодију, бројевима ступњева или шифром.

**II разред средње школе**

* **Стварање периода у строгом хармонском стилу за хор -**

Од задатог мотива ученик ствара период (без модулације). Треба га записати у строгом хармонском стилу, без текста, али да се деонице третирају као да су за хорско певање.

**III разред средње школе**

* **Композиција за клавир облика песме -**

Од неколико понуђених мотива различитих стилова (класика, романтизам, етно), ученик одабира један и ствара облик песме са дијатонском модулацијом за извођење на клавиру.

**IV разред средње школе**

* **Слободни хармонски став за клавир и соло инструмент -**

Од неколико понуђених мотива различитих стилова, ученик бира један и ствара композицију за соло-инструмент и пратњу на клавиру. Ученик сам бира облик, а на крају коментарише у ком је облику композиција као и друге детаље који, по његовом мишљењу, захтевају коментар.

**Време за израду композиције је 5 сати.**

***ХАРМОНИЈА И МУЗИЧКИ ОБЛИЦИ***

**1.Захтеви на такмичењу из хармоније и анализе облика за III разред средње музичке школе састојаће се из:**

– ***ХАРМОНИЗОВАЊЕ ЗАДАТОГ СОПРАНА:***

**Хармонизација сопрана: до 12 тактова - период, низ реченица или облик песме; дијатонска и алтерована хармонија; дијатонска модулација - прве три групе.**

– ***ХАРМОНСКЕ АНАЛИЗЕ КРАЋЕГ ДЕЛА КОМПОЗИЦИЈЕ:***

**Хармонска анализа: одломак из клавирске композиције класицизма или раног романтизма (Хајдн, Моцарт, Бетовен, Шуберт, Мендлсон или Шопен), која се анализира у задатку из музичких облика.**

– ***ФОРМАЛНЕ АНАЛИЗЕ МУЗИЧКОГ ДЕЛА:***

**Анализа: облик сложене песме или облик ронда из периода класицизма или раног романтизма, (клавирска композиција класицизма или раног романтизма – Хајдн, Моцарт, Бетовен, Шуберт, Мендлсон или Шопен; обавезан шематски приказ).**

**Коментар: кратак опис анализиране композицијe.**

**2. Захтеви на такмичењу из хармоније и анализе облика за IV разред средње музичке школе састојаће се из:**

– ***ХАРМОНИЗОВАЊЕ ЗАДАТОГ СОПРАНА:***

**Хармонизација сопрана до 16 тактова - период, низ реченица или облик песме дијатонска и алтерована хармонија; све врсте модулација.**

– ***ХАРМОНСКЕ АНАЛИЗЕ КРАЋЕГ ДЕЛА КОМПОЗИЦИЈЕ:***

**Хармонска анализа: одломак из клавирске композиције класицизма или раног романтизма (Хајдн, Моцарт, Бетовен, Шуберт, Мендлсон или Шопен), која се анализира у задатку из музичких облика.**

– ***ФОРМАЛНЕ АНАЛИЗЕ МУЗИЧКОГ ДЕЛА:***

**Анализа: класични рондо или сонатни облик из каснијег класицистичког или раног романтичарског периода (клавирска композиција класицизма или раног романтизма – Хајдн, Моцарт, Бетовен, Шуберт, Мендлсон или Шопен; обавезан шематски приказ)**.**Коментар: кратак опис анализиране композиције.**

**Време за израду задатка из хармоније, анализе музичког дела и хармонске анализе је 5 сати.**

1. Музичка школа „Стеван Мокрањац“ Краљево у сарадњи са Културним Центром „Легат“ из Краљева, организују VIII oтворено такмичење „Александар Шаца Путник“ .

Рок за подношење пријава је **30. 04. 2016**. година.

Пријаве слати поштом или лично на адресу Музичка школа „Стеван Мокрањац“,

Топлице Милана 2, 36000 Краљево. Кандидати се могу пријавити и електронском

поштом на следећу и-мејл адресу: darkomanojlovic.to@gmail.com, а пријаву могу

преузети на сајту школе [**www.mokranjac-kraljevo.com**](http://www.mokranjac-kraljevo.com)

1. Уз пријаву такмичари достављају доказ о уплати донације у износу од 1500 динара, Културни Центар „Легат“ , на жиро рачун **105-0000000044474-79** . У случају отказивања доласка, донација се не враћа.
2. Такмичаре ће оцењивати жири у саставу :

***Мр. Гарун Малаев***– ФМУ Београд

***Атила Сабо*** – асистент на ФМУ Београд

***Јелена Младеновски*** – доцент на ФИЛУМ Крагујевац

1. Такмичарима се додељују Дипломе за освојену I, II и III награду, а остали учесници добијају Похвале за учешће на такмичењу.
2. Учесници такмичења сами сносе трошкове пута и смештаја у Краљеву.
3. На крају такмичарског дана биће организоване консултације професора са члановима жирија о наступу ученика. Истог дана **мр. Гарун Малаев** одржаће предавање “**Хармонска вежба: музика или бесмислени ребус?“**
4. Уколико се ученик такмичи у две категорије потребно је послати две пријаве.
5. Ученици приступају такмичењу под шифром. Тек после званичног бодовања отварају се коверте са шифрама и сазнаје се име и презиме такмичара.

За обезбеђивање смештаја можете контактирати следеће објекте:

– Драгачево: 036/235-056, 036/231-613, 064/455-79-55

– Ђердан: 036/816-250, 036/817-350

– Техноград: 036/373-300

Организациони одбор музичке школе

Контакт телефон:

064/895-33-55 Дарко Манојловић – ( e- mail:darkomanojlovic.to@gmail.com )

064/895-33-11 Јелена Недовић

web site: www.mokranjac-kraljevo.com